**ЈАВНИ ПОЗИВ**

**за финансирање/суфинансирање пројеката из области предшколског, основног и средњег образовања из Буџета Федерације БиХ у 2016. години**

Федерално министарство образовања и науке расписује Јавни позив за финансирање/суфинансирање пројекатаиз Буџета Федерације Босне и Херцеговине за 2016. годину за сљедеће програме:

1. „Подршка пројектима побољшања инклузивности предшколског и основног образовања“
2. „Подршка стручном усавршавању и цјеложивотном учењу просвјетних радника у предшколском, основном и средњем образовању“
3. **УПУТСТВО ЗА ПОДНОШЕЊЕ ПРИЈАВА НА ЈАВНИ ПОЗИВ ЗА ФИНАНСИРАЊЕ ПРОЈЕКАТА ИЗ ОБЛАСТИ ПРЕДШКОЛСКОГ, ОСНОВНОГ И СРЕДЊЕГ ОБРАЗОВАЊА**

* Захтјев за финансирање/суфинансирање пројекта треба попунити на одговарајућем обрасцу који се преузима са wеb странице Министарства (образац Захтјева се налази у наставку текста овог Јавног позива).

* Уз попуњени и овјерени образац Захтјева и Изјаве подносиоца Захтјева доставити и обавезну документацију наведену на обрасцу Захтјева, узимајући у обзир да ли је подносилац Захтјева правно лице или буџетски корисник.
* Поред неопходне и обавезне документације наведене на обрасцу Захтјева, подносилац Захтјева може доставити и другу додатну документацију којом доказује да испуњава све прописане критерије из Јавног позива.
* Попуњен и овјерен Захтјев са неопходном документацијом треба доставити Федералном министарству образовања и науке најкасније до истека рока наведеног у Јавном позиву.
* Захтјев са свим прилозима у два истовјетна примјерка треба послати на адресу: Федерално министарство образовања и науке, др. Анте Старчевића бб, 88000 Мостар.

* Захтјеви уз које није достављена сва тражена документација и који нису достављени у прописаном року, као и захтјеви корисника који у претходном периоду нису правдали намјенски утрошак додијељених средстава, неће бити разматрани.
* Поред овог општег упутства, подносилац Захтјева је дужан проводити и посебна упутства и критерије наведене за сваки појединачни програм.
* Установе из области предшколског, основног и средњег образовања дужне су у уводном дијелу свог детаљног пројекта као обавезног документа навести најважније информације о установи (број ученика и њихову структуру; наставни и други кадар; величину, старост и стање објекта установе; степен и квалитет опремљености учионица и кабинета, те остале битне информације за доношење оцјене о пројекту).

**Критерији за оцјену пројеката и расподјелу средстава**

**за пројекте из области предшколског, основног и средњег образовања**

Апликације подносилаца захтјева, који доставе све тражене документе наведене у тексту Јавног позива и захтјева, Федерално министарство образовања и науке ће разматрати и вршити оцјењивање на основу сљедећих критерија:

1. **„Подршка пројектима побољшања инклузивности предшколског и основног образовања“**

Програм је намијењен подршци пројектима који имају за циљ побољшање укључености и услова образовања у предшколским установама и јавним основним школама за сљедеће групе дјеце с посебним образовним потребама: дјеца са потешкоћама у развоју, дјеца која живе у удаљеним руралним срединама, ученици с недовољним познавањем једног од језика конститутивних народа у БиХ (дјеца БиХ држављана која су живјела дуже вријеме у иностранству и дјеца страних држављана која похађају основно образовање у Федерацији БиХ).

**Критерији за расподјелу средстава:**

* Квалитет понуђеног пројекта побољшања инклузивности предшколског и основног образовања са аспекта методологије израде, односно јасно дефинисаних циљева и метода провођења пројектних активности;
* Прецизно дефинисане циљне групе и број корисника пројекта;
* Достигнути ниво или афирмација индивидуалног приступа сваком дјетету у складу са његовим потребама и могућностима;
* Квалитет садржаја пројекта, односно детаљно образложење потребе за реализацијом пројекта са аспекта предвиђених одгојно-образовних и социјалних учинака;
* Повезаност предложеног пројекта и програма са претходним активностима, односно постигнути резултати у претходном периоду;
* Уколико је *апликант* невладина организација, дужна је доставити сагласност одгојно-образовне установе о провођењу пројекта у истој;
* Детаљно разрађен буџет са јасно наведеним изворима финансирања (властита средства, донација, средства из буџета Федерације БиХ, средства из буџета јединица локалне самоуправе и друга средства). Све ставке у буџету релевантне за реализацију одгојно-образовних активности наведених у пројектном приједлогу;
* Код пројеката едукације наставника, предност приликом одабира дати оним пројектима који имају за циљ развој практичних вјештина за рад са ученицима с посебним потребама;
* Код пројеката који укључују ангажовање асистената у настави, предност ће се дати пројектима који предвиђају ангажовање квалификованог кадра за рад са дјецом с потешкоћама у развоју и предвиђају начине за одрживост пројекта.

Подршка пројектима побољшања инклузивности предшколског и основног образовања планира се реализовати кроз подршку предшколским установама, јавним основним школама и невладиним организацијама које реализују пројекат у сарадњи са одгојно-образовним установама, подршку набавци савремених дидактичких средстава или одговарајуће стручне литературе за наставнике те подстицај едукацији наставника и стручних сарадника у одгојно-образовним установама, ангажовању асистената у настави за подршку ученицима са потешкоћама у развоју, организацији допунске наставе и др.

Пројекти које одобри Федерално министарство образовања и науке биће подржани у максималној вриједности до 7.000,00 КМ.

1. **„Подршка стручном усавршавању и цјеложивотном учењу просвјетних радника у предшколском, основном и средњем образовању“**

Сврха програма јесте унапређење компетенција просвјетних радника у предшколском, основном и средњем образовању за одгојно-образовни рад усмјерен на развој кључних компетенција код дјеце и ученика, као и реализацију наставних планова и програма базираних на исходима учења.

**Критерији за расподјелу средстава:**

* Квалитет понуђеног програма стручног усавршавања просвјетних радника са аспекта методологије израде, односно јасно дефинисаних циљева и метода провођења програмских активности;
* Детаљно образложење начина на који ће реализација програма допринијети повећању квалитета одгојно-образовног рада у предшколским установама, основним или средњим школама;
* Релевантност програма стручног усавршавања за реформу предшколског, основног и средњег образовања која се проводи у БиХ;
* Прецизно дефинисане циљне групе и број корисника пројекта;
* Повезаност предложеног програма са претходним активностима, односно постигнути резултати у претходном периоду;
* Детаљно разрађен буџет са јасно наведеним изворима финансирања (властита средства, донација, средства из буџета Федерације БиХ, средства из буџета јединица локалне самоуправе и друга средства);
* Приоритет приликом одабира ће се дати програмима стручног усавршавања просвјетних радника за превентиван одгојно-образовни рад с ученицима у сврху спречавања вршњачког насиља;
* Предност приликом одабира ће се дати програмима стручног усавршавања просвјетних радника који су одрживи и примјењиви у одгојно-образовној пракси.
* У предложени програм стручног усавршавања просвјетних радника је потребно укључити просвјетног радника који је у 2015. години био номинован испред датог кантона као најбољи просвјетни радник за школску 2014/15. годину у оквиру обиљежавања Дана наставника (5. 10. 2015. године), које је организовало Федерално министарство образовања и науке.

Подршка програмима стручног усавршавања просвјетних радника планира се реализовати кроз подршку предшколским установама, јавним основним и средњим школама, институтима, удружењима просвјетних радника, педагошким заводима и невладиним организацијама, који ће реализовати програм стручног усавршавања просвјетних радника.

Програми стручног усавршавања просвјетних радника које одобри Федерално министарство образовања и науке биће подржани у максималној вриједности до 7.000,00 КМ.

**Крајњи рок за достављање пријава је** **14. 10. 2016. године.**

**Апликације подносилаца захтјева, који не доставе све тражене документе наведене у тексту захтјева, неће бити разматране.**

**Пријаве подносилаца захтјева који су у претходном периоду добили средства од Федералног министарства образовања и науке, а нису доставили Финансијски извјештај о намјенском утрошку додијељених средстава, неће бити разматране.**

**У наставку текста је Евиденција корисника који нису доставили Извјештај о намјенском утрошку додијељених средстава у претходном периоду искључујући 2014. годину.**

**ЕВИДЕНЦИЈА КОРИСНИКА КОЈИ НИСУ ДОСТАВИЛИ ИЗВЈЕШТАЈ О РЕАЛИЗАЦИЈИ УТРОШКА СРЕДСТАВА ТРАНСФЕРА ЗА ФИНАНСИРАЊЕ ОБРАЗОВАЊА**

|  |  |  |  |
| --- | --- | --- | --- |
| **Ред. број** | **Корисник средстава** | **Назив пројекта** | Износ |
| 1. | Удружење грађана "Принцес крофне" Сарајево | „Концертна активност-међународна сарадња“ | 5.000,00 |
| 2. | Удружење "Наша младост-Амаро тернипе" Сарајево | Усмјеравање ромске омладине - „Пороци лажна љепота" | 3.500,00 |
| 3. | Ромска издавачка кућа "Романо Лил" Зеница | „Подршка издавању сликовница“ | 3.500,00 |
| 4. | Удружење Рома "Неретва“ Мостар | дјеце и дошколовању омладине ромске националности на ХНК/ХНЖ“ Мостар | 3.500,00 |
| 5. | Удружење Рома "Ирисива Јасење" Теочак | „Кроз јачање капацитета ромске дјеце бржа инклузија у школски систем“ | 3.500,00 |
| 6. | Удруга писаца "Широки погледи у БиХ” Широки Бријег | „Суфинанцирање часописа за основно образовање” | 2.600,00 |
| 7. | Центар за афирмацију, едукацију и промоцију позитвних вриједности „Мотив” Градачац | "Унапређење основног образовања Рома“ | 3.000,00 |
| 8. | Организација за афирмацију и промоцију позитивних вриједности”Глобал” Тузла | „Помоћ у основном образовању Рома на подручју Опћине Тузла” | 3.000,00 |
| 9. | Одбојкашки клуб „Маглај“ Маглај | Организација Федералног првенства основних школа у одбојци за дјевојчице и дјечаке” | 3.000,00 |
| **УКУПНО:** | | | **30.600,00** |

Пријаве наведених подносилаца захтјева који су у претходном периоду добили средства од Федералног министарства образовања и науке, а нису доставили Финансијски извјештај о намјенском утрошку додијељених средстава, биће разматране само уколико најкасније до истека овог Јавног позива буду доставили Извјештај о намјенском утрошку добивених средстава.